ROZHODNUTIE RADY
z 25. mája 2009,
ktorým sa vymenúva jedna estónska členka Európskeho hospodárskeho a sociálneho výboru
(2009/418/ES, Euratom)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 259,
so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
so zreteľom na rozhodnutie 2006/524/ES, Euratom (1),
so zreteľom na návrh estónskej vlády,
so zreteľom na stanovisko Komisie,
keďže sa v dôsledku odstúpenia pani Kristiny TSHISTOVEJ uvoľnilo jedno miesto členky Európskeho hospodárskeho a sociálneho výboru,
ROZHODLA TAKTO:
Článok 1
Pani Reet TEDER, Eesti Kaubandus-Tööstuskoja poliitikadirektor - I grupp - tööandjate esindajad (riaditeľka pre politiku Estónskej obchodnej a priemyselnej komory - skupina I - zástupcovia zamestnávateľov) sa vymenúva za členku Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2010.
Článok 2
Toto rozhodnutie nadobúda účinnosť dňom jeho prijatia.
V Bruseli 25. mája 2009